Produkty a služby v roku 2014 (Zber a analýza informácií)

Prioritná oblasť 1: Predpokladanie zmeny Činnosť 1.1: Prognóza o nových a vznikajúcich rizikách pre BOZP spojených s novými technológiami v rámci zelených pracovných miest Súhrnná správa zo semináru o prognózach s výborom sociálneho dialógu so sektorom elektrickej energie (marec, Brusel) bola uverejnená a propagovaná v júli 2014. Zorganizovanie druhého pracovného semináru pre odvetvie dopravy stále prebieha s oddelením B.1 GR EMP (2015). Činnosť 1.2: Rozsiahla prognóza Rozsiahla štúdia o témach prognóz (propagovaná v septembri) bude použitá ako základ pre špecifikovanie druhého projektu rozsiahlej prognózy začiatkom roka 2015. Správa o vznikajúcich rizikách v zdravotníctve bola uverejnená v októbri. Projekt o faktoroch úspešného prenosu zistení prognózy do vytvárania politiky bol odložený z roku 2015 do roku 2016. Prioritná oblasť 2: Fakty a čísla Činnosť 2.1: Európsky prieskum podnikov na tému nových a vznikajúcich rizík (ESENER) Práca v teréne v rámci projektu ESENER-2 vo všetkých 36 krajinách a dokončenie konečného súboru údajov. Technické správy – metodologické a z praxe, konečné kódovanie, editovanie a čistenie údajov; kontrola kvality bude nasledovať začiatkom roka 2015. Správa s prvými zisteniami má byť uverejnená vo februári 2015, po nej prehľadná správa a súhrnná správa (preložená) v druhom štvrťroku 2015. Činnosť 2.2: Prehľad BOZP: Starší zamestnanci Konečné predbežné financovanie prijaté od EK v máji v súlade s dohodou o delegovaní. Druhá priebežná platba spracovaná po dodaní prehľadu BOZP a starnúcej pracovnej sily; prehľad veku a rodov; submodel pre vývojárov stránky a aplikácie online interaktívneho hodnotenia rizík (OiRA) a preskúmanie dostupných nástrojov (konečné); správa o krajine; prípadové štúdie o rehabilitačných programoch; prípadové štúdie z pracovísk; návrh plánu analýzy. Diskusné semináre so sprostredkovateľmi vo vybraných členských štátoch (Fínsko, Dánsko, Holandsko, Belgicko, Francúzsko, Rakúsko, Nemecko, Poľsko, Grécko a Spojené kráľovstvo) s cieľom získať ich názory a skúsenosti sa konali v júli za účasti národných kontaktných miest. Návrhy záverečných správ o krajine boli zaslané národným kontaktným miestam na účely informácií a ako možnosť na záverečné pripomienky. Predbežné výsledky projektu prezentované na rôznych podujatiach. Začalo plánovanie na účely prepojenia tohto projektu s KZP na roky 2016 – 2017, vrátane vizualizácie webových údajov. Činnosť 2.3: Prehľad BOZP: Mikropodniky a malé podniky Konalo sa úvodné zasadnutie projektu a bola podpísaná zmluva o 1. pracovnom balíku. Pracovný balík zahŕňa hĺbkové preskúmanie dostupných údajov týkajúcich sa BOZP v mikropodnikoch a malých podnikoch v EÚ. Činnosť 2.4: Prehľad BOZP: Choroby zo zamestnania Pracovný seminár o rizikách na pracovisku týkajúcich sa reprodukcie sa konal v januári a zhrnutie zo seminára bolo uverejnené online v máji. Prvé výsledky boli prerokované s kontaktnými miestami a poradnou skupinou pre prevenciu a výskum v marci. Správa o rizikách na pracovisku týkajúcich sa reprodukcie sa reviduje, začlenia sa do nej informácie o poslednom vývoji v politike a zistenia z pracovného semináru. Správa o rakovine spôsobenej zamestnaním a zhrnutie správy uverejnené v roku 2014. V októbri sa konal pracovný seminár o ťažisku choroby, zhrnutie seminára je k dispozícii online na webovej stránke agentúry. Činnosť 2.5: Prehľad BOZP: Náklady a prínosy BOZP Zasadnutie expertov sa konalo v júni 2014 (zhrnutie zo seminára uverejnené online) s odborníkmi na modelovanie nákladov zlej BOZP a prinieslo užitočný vstup pre ďalší vývoj projektu, ktorý viedol k zmene harmonogramu: výzva na predkladanie ponúk na vypracovanie rozsiahlejšej správy o prehľade BOZO bude uverejnená začiatkom roka 2015 a štúdii uskutočniteľnosti plánovaná na koniec roka 2014 bola zrušená. Správa „Podnikový prípad pre bezpečnosť a zdravie: analýza nákladov a prínosov intervencií v malých a stredných podnikoch“ uverejnená v septembri. Konferencia „Investície do BOZP – ako môžu prínosy prevýšiť náklady“ zorganizovaná kontaktným miestom pre krajiny BENELUXU v úzkej spolupráci s holandským ministerstvom práce a sociálnych záležitostí, EU-OSHA a TNO (zhrnutie zo seminára bolo uverejnené online). Prioritná oblasť 3: Nástroje riadenia BOZP Činnosť 3.1: Interaktívny internetový nástroj na hodnotenie rizika (OiRA) Nástroje OiRA zverejnené v roku 2014: 42 (ďalších sa predpokladá pred koncom roka) prevýšil sa pôvodný cieľ 35. Bolo podpísaných päť dohôd a zorganizovalo sa 15 podujatí. Osem zmlúv s nízkou hodnotou na prispôsobenie a preklad existujúcich nástrojov OiRA do iných jazykov/národných kontextov (šesť ďalších zmlúv pred koncom roka) s cieľom podporiť vývoj nástrojov OiRA na vnútroštátnej úrovni. Podrobnejšie informácie o pokroku v oblasti OiRA sú na http://www.oiraproject.eu/Resources Činnosť 3.2: Nástroj na implementáciu riešení BOZP Prvé rokovania o štúdii uskutočniteľnosti „využívanie praktických online nástrojov BOZP“ sa konali na zasadnutiach poradnej skupiny pre prevenciu a výskum v marci a októbri. Seminár na túto tému sa konal v Paríži v októbri. Zúčastnili sa na ňom hlavné zainteresované strany. Agentúra taktiež pracuje na obsahu novej sekcie „elektronických nástrojov“, ktorá bude začlenená do novej korporátnej webovej stránky EU-OSHA. Prioritná oblasť 4: Zvyšovanie povedomia Činnosť 4.1: Kampaň Zdravé pracoviská (KZP) na roky 2012 – 2013, Spolupráca na prevencii rizík Kampaň Zdravé pracoviská (KZP) na roky 2012 – 2013 „Spolupráca na prevencii rizík“ zaznamenala bezprecedentný rekord z hľadiska dodania iniciatív so širokým spektrom zvyšovania povedomia na úrovni EÚ a členských štátov, ako aj z hľadiska oficiálnej kampane a mediálnych partnerov. Koncom roka 2013 IES (Inštitút pre zamestnanecké štúdie) dostal objednávku na vypracovanie „následného hodnotenia kampane Zdravé pracoviská na roky 2012 – 2013: Spolupráca na prevencii rizík“. Záverečná správa, ktorá bola uverejnená v októbri 2014, obsahovala kvantitatívne aj kvalitatívne údaje vychádzajúce z výskumu, online prieskumov, cieľových skupín a rozhovorov s kontaktnými miestami, partnermi kampane a ďalšími relevantnými zúčastnenými stranami. Zmluva na správu „Preskúmanie úspešných porovnávacích iniciatív BOZP“ bola podpísaná koncom augusta 2014 a práca začala prieskumom o porovnávacích iniciatívach medzi partnermi kampane. Činnosť 4.2: Kampaň Zdravé pracoviská (KZP) na roky 2014 – 2015, „Riadenie stresu na zdravých pracoviskách“ Kampaň Zdravé pracoviská (KZP) na roky 2014 – 2015 „Riadenie stresu na zdravých pracoviskách“ začal 7. apríla komisár pre zamestnanosť, sociálne záležitosti a začlenenie, László Andor; grécky zástupca ministra práce, sociálneho zabezpečenia a blahobytu, Vasilis Kegkeroglou, a riaditeľka EU-OSHA, Christa Sedlatschek. V ten istý deň bola spustená webová stránka kampane s nástrojmi a zdrojmi k dispozícii v 25 jazykoch. Asistenčný program európskych kampaní (ECAP) 2014, ktorým sa poskytuje sieti národných kontaktných miest agentúry finančná a logistická podpora pri realizácii aktivít kampane na vnútroštátnej úrovni bol úspešné zrealizovaný. V priebehu roka si kontaktné miesta objednali spolu 22 partnerských zasadnutí, 61 seminárov zúčastnených strán, 15 tlačových konferencií, 18 tlačových správ, 5 diskusných stolov s novinármi, 4 telefónne rozhovory v rádiu a 6 odborných článkov. V rámci kampane bol distribuovaný materiál pozostávajúci z 88 720 položiek so znakom kampane, 4 76 125 publikácií v 25 jazykoch, 62 stánkov kampane a 15 súprav na výstavu. Osobitným vrcholom kampane bolo uvedenie DVD „Napo …keď udrie stres“. Medzi ďalšie produkty a publikácie súvisiace s kampaňou patrí prehľad literatúry „Výpočet nákladov na stres spôsobený prácou a psychospoločenské riziká“, v ktorom sa pojednáva o finančnom zaťažení psychospoločenských rizík na úrovni spoločnosti, organizácií a jednotlivcov, ktorý bol uverejnený online v júni. Ďalším kľúčovým produktom vyvinutým pre kampaň bola elektronická príručka „Riadenie stresu a psychospoločenských rizík“. Táto elektronická príručka bola sprístupnená v 30 národných verziách s cieľom motivovať manažérov v MSP, aby vykonávali riadenie psychospoločenských rizík založené na dostupných vnútroštátnych zdrojoch. Okrem toho bola uverejnená spoločná správa EU-OSHA a Eurofoundu o psychospoločenských rizikách a propagovaná na seminári odborníkov, ktorý sa konal v dňoch 16. – 17. októbra 2014. V rámci ponuky na partnerstvo v oficiálnej kampani KZP na roky 2014 – 2015 bolo prijatých viac než 100 oficiálnych partnerov kampane vrátane organizácií zamestnávateľov a zamestnancov, nadnárodných spoločností a organizácií zastupujúcich široký rad profesií BOZP – najvyšší počet partnerov podporujúcich jedinú kampaň Zdravé pracoviská. Okrem toho je spolu 29 mediálnych partnerov zo 14 krajín teraz zapojených do KZP na roky 2014 – 2015. Európska súťaž osvedčených postupov (GPA) začala 15. apríla. Bol vypracovaný propagačný balík k súťaži osvedčených postupov na podporu kontaktných miest a organizácií, ktoré majú záujem o zdieľanie osvedčených postupov na vnútroštátnej úrovni aj na úrovni Európskej únie. Kampaň bola predstavená aj na konferencii EÚ „Bezpečnosť a zdravie pri práci – politika BOZP v budúcnosti“ v Aténach 16. – 17. júna 2014, ktorá sa konala v rámci programu gréckeho predsedníctva EÚ. V roku 2014 bola táto kampaň po prvýkrát podporená integrovanou kampaňou sociálnych médií, do ktorej sa zapojili rôzne publiká s produktmi kampane vyvinutými špeciálne pre sociálne médiá, napr. infografiky a videá. Činnosť 4.3: Kampaň Zdravé pracoviská (KZP) na roky 2016 – 2017 Dohodlo sa na rozsahu a cieľoch kampane. Ciele sú nasledovné: — Podporovať udržateľnú prácu a zdravé starnutie od samotného počiatku a zdôrazňovať dôležitosť prevencie v priebehu pracovného života. — Pomáhať zamestnávateľom a zamestnancom (vrátane mikropodnikov) poskytovaním informácií a nástrojov na riadenie BOZP v kontexte starnúcej pracovnej sily. — Podporovať výmenu informácií a osvedčených postupov v tejto oblasti. Stratégia kampane bola dokončená pred koncom roka. Výzva na predkladanie ponúk na vypracovanie elektronickej príručky začala v septembri a práce sa majú podľa plánu začať začiatkom roka 2015. Činnosť 4.4: Akcie na zvýšenie povedomia 23 kontaktných miest odpovedalo na ponuku balíka na zvyšovanie povedomia v roku 2014(ARP). Súvisiace činnosti zvyšovania povedomia: 14 premietaní filmov a debát o BOZP, 13 fotografických výstav o BOZP a propagácia súboru nástrojov Napo pre učiteľov v dvoch krajinách. Okrem toho sa vyrobilo 12 kostýmov postavičky Napo a distribuovaných v rámci ARP. Konzorcium Napo iniciovalo natočenie nového filmu o rizikách BOZP súvisiacich s elektrinou. Objednalo sa externé hodnotenie „aktivity Napo pre učiteľov“ u externého zmluvného dodávateľa, ktorý dodal priebežnú správu v novembri. Viac než 20 000 kópií DVD ‚Napo v … situáciách, ktoré nie sú smiešne‘ bolo distribuovaných v apríli štátnym inšpektorátom práce v 20 členských štátoch na podporu kampane Výboru senior inšpektorov práce“ o prevencii pošmyknutí a zakopnutí. Aktualizovaná verzia letáku Napo bola vypracovaná, preložená a distribuovaná kontaktným miestam (portfólio), ktoré prejavili záujem. Ďalší ročník udeľovania filmových cien o zdravých pracoviskách za rok 2014 bol začatý spolu s DOK Lipsko v apríli s termínom na zaslanie žiadostí do 10. júla. Osem filmov bolo nominovaných z krajín ako Francúzsko, Nemecko, Poľsko a Španielsko. Víťaz, „Harvest“, bol vyhlásený na slávnostnom udeľovaní cien 1. novembra. Boli dokončené titulky k víťaznému filmu z roku 2013 C(us)todians v 13 jazykoch EÚ a film bol zaslaný kontaktným miestam (portfólio) do konca júla. Na Deň Európy, 9. mája, bol postavený stan na ulici v meste Bilbao na spoločnú propagáciu príspevkov Europe Direct Bizkaia (Európska komisia), Európskej únie a EU-OSHA v mene občanov. Účasť EU-OSHA so stánkom na výstave (spojenej so svetovým kongresom BOZP vo Frankfurte) 25. – 28. augusta bola úspešná. V stánku sa propagovalo najmä oficiálne spustenie OSHwiki, kampaň Riadenie stresu na zdravých pracoviskách a OiRA. Prioritná oblasť 5: Vytváranie siete vedomostí Činnosť 5.1: OSHwiki Členovia PEROSH pozvaní na prvé zasadnutie vedeckého výboru OSHwiki pomohli definovať, ako môže OSHwiki slúžiť potrebám výskumnej obce, ako aj prediskutovať, ako môže poskytnúť EU-OSHA usmernenia k strategickým záležitostiam a zdroj potenciálnych autorov a čitateľov (zasadnutie sa konalo v júni). Dokončenie plánu komunikácie OSHwiki; Beta verzia spustená v máji. Správy uverejnené na OSHmail, Twitteri a Linkedin a e-maily napísané na mieru zaslané existujúcim akreditovaným autorom, kontaktným miestam, poradným skupinám a správnej rade. OSHwiki bola oficiálne spustená v auguste na XX. svetovom kongrese o bezpečnosti a ochrane zdravia pri práci v roku 2014 vo Frankfurte, Nemecku, a teraz má 100 akreditovaných autorov. Činnosť 5.2: Ďalšie akcie vytvárania sietí Legislatívna sekcia: práca sa zamerala na prípravu migrácie legislatívnej webovej stránky na novú korporátnu webovú stránku EU-OSHA (kontrola a aktualizácia). Informácie o vnútroštátnych stratégiách vo wiki článkoch BOZP boli aktualizované (budú sa aktualizovať priebežne na základe vstupu kontaktných miest). Priority v oblasti výskumu: návrh stanovísk a krátky zoznam priorít na základe správy uverejnenej v roku 2013 s cieľom ovplyvniť plán práce programu HORIZONT 2020 a obsah výziev. Seminár na prediskutovanie stanovísk a krátkeho zoznamu sa bude konať v novembri v Bruseli. Riaditelia a vedúci výskumu hlavných výskumných inštitútov BOZP a zástupcovia finančných inštitúcií a Komisie EÚ sa zúčastnia na tomto seminári. Prioritná oblasť 6: Vytváranie sietí a korporátna komunikácia Činnosť 6.1: Strategické vytváranie sietí Ďalšie budovanie strategických sietí agentúry, najmä tripartitných sietí správy (rada a predsedníctvo správnej rady), poradných skupín a európskych sietí. Činnosť 6.2: Operačné vytváranie sietí Pokračovanie spolupráce s partnermi agentúry v medzinárodných sieťach a so sieťou kontaktných miest, vrátane podpory vytvárania sietí na úrovni členských štátov. Zameranie naďalej na činnosti s cieľom zabezpečiť angažovanosť sociálnych partnerov na vnútroštátnej úrovni v členských štátoch. Na medzinárodnej úrovni v súlade s prioritou stanovenou v oznámení Komisie o strategickom rámci BOZP na roky 2014 – 2020 EU-OSHA pracuje na lepšej koordinácii a prepojení aktérov v nečlenských štátoch, medzinárodných a regionálnych organizáciách. Ďalej sa rozvíjali aj komunikačné partnerstvá. Činnosť 6.3: Korporátna komunikácia V súvislosti so stratégiou agentúry na rok 2014 v rámci prípravných činností na spustenie ďalšej korporátnej webovej stránky EU-OSHA došlo k prvému internému spusteniu webovej stránky koncom septembra. Nová webová stránka by mala byť spustená v prvej polovici roka 2015. V rámci ďalšieho vývoja na internete v roku 2014 došlo k spusteniu webovej stránky kampane Zdravé pracoviská (KZP) na roky 2014 – 2015 dňa 7. apríla a k zmene dizajnu stránky OiRA. Taktiež bolo dodaných niekoľko nových alebo prepracovaných sekcií webovej stránky. Pokiaľ ide o korporátnu propagačnú stratégiu, agentúra bola taktiež veľmi aktívna na sociálnych médiách od spustenia novej kampane KZP na roky 2014 – 2015. Náš účet na YouTube má teraz viac než 1 000 odberateľov (288 v júni 2013) a dosiahli sme 3 12 842 zhliadnutí (35 000 v júni 2013). Popularita Facebookovskej stránky agentúry neustále rastie, mala 16 500 fanúšikov koncom októbra (1 654 v júni 2013). Účet agentúry na Twitteri je taktiež populárnejší, má 10 840 nasledovateľov(7 179 v júni 2013). Taktiež má 4 797 nasledovateľov na LinkedIn v porovnaní s 2 766 v júni 2013. 11 článkov bolo uverejnených na blogu agentúry od januára. Počet odberateľov OSHmail neustále rastie. Teraz je viac než 67 000 odberateľov OSHmail. Pokiaľ ide o korporátnu stratégiu agentúry v oblasti publikácií, bol dodaný korporátny branding nových priestorov EU-OSHA, výročná správa za rok 2013 a zhrnutie boli vypracované a dodané. Okrem toho bol preložený súbor 5 infografík do všetkých úradných jazykov EÚ na podporu uverejnenia výročnej správy a jej zhrnutia. Bola dokončená a preložená nová korporátna brožúra EU-OSHA. Bolo uverejnené korporátne video o viacročnom strategickom programe (v 25 jazykoch), ako aj video na podporu spustenia elektronickej príručky o strese. Bolo vypracovaných a uverejnených niekoľko správ, zhrnutí a prehľadov literatúry v rámci výročného plánu riadenia na rok 2014 vrátane: „Prieskum koncepcie usmernení k výskumu ESENER na rok 2014“, „BOZP v kaderníctve“, „Priority výskumu BOZP v Európe v rokoch 2013 – 2020“, „Odhad nákladov na úrazy a zlé zdravie v práci“, „Elektronický zoznam faktov a kontrolný zoznam BOZP v sektore veternej energie“, „Výpočet nákladov súvisiacich so stresom a psychospoločenskými rizikami v práci“, „Rozsahová štúdia o prognózach nových a vznikajúcich rizikách a výzvach“ a „Psychospoločenské riziká v Európe: Rozšírenosť a stratégie prevencie“ (s Eurofoundom). Okrem toho boli vypracované a dodané materiály ku kampani KZP na roky 2014 – 2015 (usmernenia, brožúrka, leták, stánky so sloganmi a reklamnými darčekmi). Súbor troch infografík a video boli vypracované na podporu spustenia kampane a leták bol vypracovaný ku Dňu Európy. Pokiaľ ide o tlačový úrad, bolo uverejnených 13 tlačových správ a viac než 90 informácií pre médiá na požiadanie/odpovedí na rozhovory. Bolo zorganizovaných niekoľko tlačových konferencií/mediálnych stretnutí s riaditeľom s cieľom upozorniť na príslušné podujatia, napr. návštevu predsedu Parlamentu EÚ, inauguráciu priestorov agentúry a spustenie OSHwiki vo Frankfurte. Bolo zaznamenaných viac než 1 300 online výstrižkov a viac než 5 800 uverejnení na sociálnych médiách. Činnosť 6.4: Prípravné opatrenia pre západný Balkán a Turecko Program pre západný Balkán a Turecko sa skončil v novembri 2014. V rámci programu sa realizovali činnosti na podporu príslušných krajín, aby sa stali aktívnymi účastníkmi sietí agentúry. Dňa 10. decembra 2014 bolo podpísané vykonávacie rozhodnutie Komisii, ktorým sa prijíma akčný program pre viaceré krajiny v roku 2014 [C(2014)9407 final], na základe ktorého EU-OSHA dostane priamy grant vo výške 4 10 000 EUR na činnosti v prijímateľských krajinách IPA II. V nadväznosti na toto rozhodnutie EU-OSHA podpíše dohodu s Komisiou v prvom štvrťroku 2015. Po jej podpísaní bude EU-OSHA pokračovať v práci v tomto regióne. Predpokladá sa účinnosť zmluvy 24 mesiacov. Činnosť 6.5: Prípravné opatrenia pre spoluprácu krajín ESP s EU-OSHA Tento program pre krajiny európskej susedskej politiky bol iniciovaný v roku 2014 na účely vypracovania akcií BOZP a sietí v príslušných krajinách. V tejto úvodnej fáze dvojročnej dohody EU-OSHA zriaďuje kontaktné miesta v prijímateľských krajinách a podporuje činnosti uvádzané prijímateľskými krajinami ako prioritné. Korporátny manažment Naplánovanie činností v roku 2015, najmä plán riadenia v roku 2015. Predkladanie správ a hodnotení. Korporátny manažment, vrátane pokračovania v činnosti, ochrany údajov, riadenia rizík, právneho poradenstva a vnútornej kontroly. Administratívna podpora Hlavné výsledky dosiahnuté v roku 2014: — Podpísanie dohody o sídle so Španielskym kráľovstvom 31. marca 2014; — Prijatie nariadenia o rozpočtových pravidlách EU-OSHA a vykonávacích; pravidiel; — Služobný poriadok, prijatie vykonávacích pravidiel; — Zostavovanie rozpočtu podľa činností (ABB).